ai4bharat/Pralekha huggingface dataset:
প্রধানমন্ত্রীরদপ্তর
উল্লেখযোগ্য অবদানের জন্য জেম ইন্ডিয়ার শীর্ষ পুরস্কার বিজেতাদের অভিনন্দন জানালেন প্রধানমন্ত্রী
নতুন দিল্লি, ২৮ জুন, ২০২৩
প্রধানমন্ত্রী শ্রী নরেন্দ্র মোদী জেম ইন্ডিয়ার শীর্ষ পুরস্কার বিজেতাদের তাঁদের উল্লেখযোগ্য অবদানের জন্য অভিনন্দন জানিয়েছেন।
কেন্দ্রীয় শিল্প ও বাণিজ্য মন্ত্রী পীযুষ গোয়েল এক ট্যুইটে জানিয়েছিলেন, জেম ইন্ডিয়ার সেরা অবদানকারীদের চিহ্নিত করে ক্রেতা-বিক্রেতা গৌরব সম্মান সমারোহ ২০২৩-এ তাঁদের পুরষ্কৃত করা হয়েছে। শীর্ষ সম্মান পেয়েছে কেন্দ্রীয় স্বাস্থ্য ও পরিবার কল্যাণ মন্ত্রক। শিল্প বাণিজ্য মন্ত্রকের গভর্মেন্ট ই-মার্কেট প্লেস এই অনুষ্ঠানের আয়োজন করেছিল।
এই ট্যুইটের প্রেক্ষিতে প্রধানমন্ত্রী এক ট্যুইটে বলেছেন;
“জেম ইন্ডিয়ার পুরস্কার বিজেতাদের তাঁদের উল্লেখযোগ্য অবদানের জন্য অভিনন্দন। এই ধরণের উদ্যোগ সমৃদ্ধি ও স্বনির্ভরতার দিকে ভারতের যাত্রাকে আরও শক্তিশালী করে।”
CG/SD/SKD
(
যোগাযোগওতথ্যপ্রযুক্তিমন্ত্রক
ডাক জীবন বিমা ও গ্রামীণ ডাক জীবন বিমার প্রিমিয়াম মেটানোর তারিখ বাড়িয়ে ৩০শে এপ্রিল করা হ’ল
নয়াদিল্লি, ৩০ মার্চ, ২০২০
কোভিড-১৯ মহামারী সংক্রান্ত ভীতির প্রেক্ষিতে এবং সারা দেশে সম্পূর্ণ লকডাউন পরিস্থিতি বিবেচনায় রেখে ডাক জীবন বিমা নির্দেশালয় মার্চ মাসের মধ্যে বকেয়া প্রিমিয়াম মেটানোর তারিখ আগামী ৩০শে এপ্রিল, ২০২০ পর্যন্ত বাড়ানোর সিদ্ধান্ত নিয়েছে। তবে, প্রিমিয়াম মেটানোর এই সময় বৃদ্ধির দরুণ গ্রাহকদের কোনও জরিমানা বা মাশুল দিতে হবে না। নির্দেশালয়ের পক্ষ থেকে জানানো হয়েছে, অত্যাবশ্যক পরিষেবার অঙ্গ হিসাবে যদিও বহু ডাকঘরের স্বাভাবিক কাজকর্ম হচ্ছে, তথাপি ডাক জীবন বিমা এবং গ্রামীণ ডাক জীবন বিমার গ্রাহকরা ডাকঘরগুলিতে তাঁদের প্রিমিয়াম প্রদানে সমস্যার সম্মুখীন হচ্ছেন। তাই, গ্রাহকদের সুবিধার্থে প্রিমিয়াম জমা দেওয়ার সময়সীমা বাড়ানোর এই সিদ্ধান্ত।
এই নির্দেশের ফলে ডাক জীবন বিমার ৫ লক্ষ ৫০ হাজার এবং গ্রামীণ ডাক জীবন বিমার ৭ লক্ষ ৫০ হাজার মিলিয়ে প্রায় ১৩ লক্ষ গ্রাহক উপকৃত হবেন। গত মাসে প্রায় ৪২ লক্ষ পলিসি হোল্ডার তাঁদের প্রিমিয়াম জমা করতে পারলেও চলতি মাসের আজ পর্যন্ত কেবল ২৯ লক্ষ পলিসি হোল্ডার তাঁদের প্রিমিয়াম জমা করতে পেরেছেন। পোর্টালে যে সমস্ত গ্রাহক নথিভুক্ত হয়েছেন, তাঁদেরকে অনলাইনে প্রিমিয়াম মেটানোর পরামর্শ দেওয়া হয়েছে।
CG/BD/SB
(Visitor Counter : 80
প্রতিরক্ষামন্ত্রক
সামুদ্রিক নিরাপত্তায় নৌ-বাহিনীর দেশীয় প্রযুক্তির ব্যবহারের প্রশংসা করলেন প্রতিরক্ষা মন্ত্রী শ্রী রাজনাথ সিং
নয়াদিল্লি, ২৩ অক্টোবর, ২০১৯
প্রতিরক্ষা মন্ত্রী শ্রী রাজনাথ সিং নতুন দিল্লিতে মঙ্গলবার নৌ-বাহিনীর কমান্ডারদের সম্মেলনে অংশগ্রহণ করে সন্তোষ প্রকাশ করেন। শ্রী সিং বলেন, তথ্য ব্যবস্থাপনা এবং পর্যালোচনা কেন্দ্র  সহ বিভিন্ন রণতরী, সাবমেরিন ঘুরে দেখে তিনি নিশ্চিত হয়েছেন যে, দেশের সামুদ্রিক ব্যবসা-বাণিজ্যের নিরাপত্তায় নৌ-বাহিনী যথেষ্ট সক্ষম।
২০২৫ সালের মধ্যে ভারতীয় অর্থনীতি ৫ লক্ষ কোটি মার্কিন ডলারের সমতুল অর্থনীতিতে পৌঁছনোর লক্ষ্যে সমুদ্রপথ নিরাপদ থাকা বাঞ্ছনীয়। গত মে – জুন মাসে ওমান উপসাগরে তেলের ট্যাঙ্কারগুলির ওপর হামলা মোকাবিলায় ভারতীয় নৌ-বাহিনী ‘অপারেশন সংকল্প’ অভিযানের তিনি প্রশংসা করেন। এর মাধ্যমে ভারতের গুরুত্বপূর্ণ জাতীয় স্বার্থ রক্ষিত হয়েছে। ২৬/১১ মুম্বাই জঙ্গী হামলার পর আমাদের উপকূলীয় অঞ্চলের নিরাপত্তা রক্ষায় নৌ-বাহিনী সদা-সতর্ক। উপকূলীয় অঞ্চলের নিরাপত্তার ক্ষেত্রে সংশ্লিষ্ট সকলের সঙ্গে একযোগে কাজ করার জন্য প্রতিরক্ষা মন্ত্রী নৌ-বাহিনীর কমান্ডারদের আহ্বান জানান। ২০০৮ সাল থেকে এডেন উপসাগরে জলদস্যু হামলা ঠেকাতে নৌ-বাহিনী টহল দিয়ে আসছে। এর ফলে, আমাদের সামুদ্রিক ব্যবসা-বাণিজ্যের স্বার্থ সুরক্ষিত হচ্ছে। শ্রী সিং বলেন, যুদ্ধের সময় অথবা শান্তির পরিস্থিতিতে দেশের মধ্যে এবং সমগ্র ভারত মহাসাগরীয় অঞ্চলে বিভিন্ন বিপর্যয়ে ত্রাণ ও উদ্ধার কার্যে নৌ-বাহিনী সফলভাবে নানা মানবিক উদ্যোগ গ্রহণ করেছে।
সরকারের মেক ইন ইন্ডিয়া কর্মসূচিকে বাস্তবায়নের লক্ষ্যে নৌ-বাহিনী সামুদ্রিক পরিকাঠামো উন্নয়নে দেশীয় প্রযুক্তি ব্যবহারের ওপর গুরুত্ব আরোপ করেছে। এই প্রসঙ্গে তিনি গত মাসে মুম্বাইয়ে বিমান পরিবহণে সক্ষম ড্রাইডক উদ্বোধনের প্রসঙ্গ উত্থাপন করেন। এছাড়া, গত মাসে আইএনএস খান্দেরী রণতরী জলে ভাসানো হয়। এই রণতরীটিতে দেশীয় প্রযুক্তি ব্যবহার করা হয়েছে। প্রধানমন্ত্রী শ্রী নরেন্দ্র মোদী চিফ অফ ডিফেন্স স্টাফ পদ সৃষ্টির ঘোষণাকে প্রতিরক্ষা মন্ত্রী গুরুত্বপূর্ণ বলে মনে করেন। এর মাধ্যমে তিন বাহিনীর সমন্বয় বৃদ্ধি পাবে। এই অনুষ্ঠানে নৌ-বাহিনীর প্রধান অ্যাডমিরাল করমবীর সিং, প্রতিরক্ষা সচিব ডঃ অজয় কুমার, প্রতিরক্ষা দপ্তরের গবেষণা ও উন্নয়ন শাখার সচিব এবং ডিআরডিও-র চেয়ারম্যান ডঃ জি সতীশ রেড্ডি সহ প্রতিরক্ষা দপ্তরের প্রবীণ আধিকারিকরাও উপস্থিত ছিলেন।
CG/CB/SB
(Visitor Counter : 66
খনিমন্ত্রক
ভারতের ভূতাত্ত্বিক সর্বেক্ষণ মোবাইল অ্যাপ- সাধারণ মানুষের কাছে আরও গ্রহণযোগ্য করে তুলতে উদ্ভাবনী পদক্ষেপের দিকে জিএসআই-এর ডিজিটাল উদ্যোগ
নয়াদিল্লী, ২০ আগস্ট, ২০২১
খনি মন্ত্রকের আওতাধীন ১৭০ বছরের পুরনো দেশের প্রধান ভূতাত্ত্বিক প্রতিষ্ঠান- জিওলজিক্যাল সার্ভে অফ ইন্ডিয়া সাধারণ মানুষের কাছে পৌঁছে যেতে গুরুত্বপূর্ণ সিদ্ধান্ত নিয়েছে। ২০২০ সালে জিএসআই মোবাইল অ্যাপ  চালু করা হয়। পরবর্তীতে এই মোবাইল অ্যাপ পর্যায়ক্রমে উন্নত করে ডিজিটালভাবে তুলে ধরা হয়েছে। এই অ্যাপের মাধ্যমে সাধারণ মানুষ জিএসআই-এর কাজকর্ম সম্পর্কে অবহিত হতে পারছেন। এই অ্যাপ এখন অ্যান্ডয়েড প্ল্যাটফর্মেও পাওয়া যাচ্ছে। যেকোন ব্যক্তি গুগল প্লে-স্টোর থেকে এটি ডাউনলোড করতে পারেন। এই অ্যাপে বিভিন্ন বিভাগ রয়েছে, যেখান থেকে জিএসআই-এর প্রকাশিত বিভিন্ন তথ্য, ই-সংবাদ, ছবি ইত্যাদি দেখতে এবং পড়তে পারবেন। এমনকি ইউটিউব, ফেসবুক ও ট্যুইটার পেজের সঙ্গেও জিএসআই যুক্ত হয়েছে। কোনো মতামত জানানোর থাকলে pro@gsi.gov.in/ prmcell@gsi.gov.in এখানে পাঠানো যেতে পারে।
জিএসআই-এর প্রধান কাজের মধ্যে রয়েছে ভূতাত্ত্বিক ক্ষেত্রে নীতি-নির্ধারণের সিদ্ধান্ত, বাণিজ্যিক বিষয়, আর্থ-সামাজিক চাহিদার ওপর দৃষ্টি দেওয়া, যুগোপযোগী ভূতাত্বিক দক্ষতার বিকাশ এবং সব ধরণের ভূবৈজ্ঞানিক তথ্য প্রদান করা। জিএসআই-এর সদর দপ্তর কলকাতায় অবস্থিত। এছাড়াও লক্ষ্ণৌ, জয়পুর, নাগপুর, হায়দ্রাবাদ, শিলং এও আঞ্চলিক কার্যালয়ও রয়েছে। এই সংস্থা দেশের উপকূলীয় অঞ্চল এবং ভূপৃষ্ঠ থেকে প্রাপ্ত সমস্ত ভূতাত্ত্বিক প্রক্রিয়ার পদ্ধতিগত ডকুমেন্টেশনের ওপর জোর দিয়েছে। এমনকি ভূ-পদার্থ ও ভূ-রসায়ন এবং ভূতাত্বিক সর্বেক্ষণ সহ নানান কাজ চালিয়ে যাচ্ছে।
CG/SS /NS
(Visitor Counter : 151
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ৭২ কোটি ২১ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ৫.১৬ কোটি টিকার ডোজ রয়েছে এবং ৫৭ লক্ষ সরবরাহ করা হচ্ছে
নতুন দিল্লি, ১২ সেপ্টেম্বর, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ১২ সেপ্টেম্বর পর্যন্ত ৭২ কোটি ২১ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। এছাড়াও ৫৭ লক্ষ ৫৬ হাজার ২৪০ টি ডোজ সরবরাহ করা হচ্ছে।
রাজ্য ও কেন্দ্রশাসিত অঞ্চলগুলির কাছে এখনও ৫,১৬,৬৬,৮৩৫ টি টিকার ডোজ রয়েছে।
CG/SB
(Visitor Counter : 156
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭৮ কোটি ৫৫ লক্ষ ছাড়িয়েছে
দেশে গত ২৪ ঘণ্টায় ২৪ লক্ষে ৬২ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৬৫ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৫ হাজার ৯২১
দেশে সুস্পষ্টভাবে করোনায় আক্রান্তের সংখ্যা ৬৩ হাজার ৮৭৮
সাপ্তাহিক-ভিত্তিতে আক্রান্তের হার ০.৮৪ শতাংশ
নয়াদিল্লি, ০৫ মার্চ, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ২৪ লক্ষ ৬২ হাজার ৫৬২। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৭৮ কোটি ৫৫ লক্ষ ৬৬ হাজার ৯৪০।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০১,৯৮১
৯৯,৭৩,৫৫৪
৪২,২৯,০৪৯
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১০,২৬৫
১,৭৪,৫৫,৪৪৪
৬৩,৫৩,৪৪৮
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৫২,৬৩,২৯৬
৩,০১,৫৭,৯১০
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৫,২৩,৬৮,০০২
৪৪,৮৩,৩০,৪৬৪
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,২৩,৬৪,৬৪৪
১৮,১০,৭৯,৯৮৬
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৪,৮৪,৩৯০
১১,২৭,৬৯,৭৭২
৯৯,২৪,৭৩৫
|
|
|
|
প্রিকশন ডোজ
|
|
২,০৫,০৭,২৩২
|
|
মোট
|
|
|
|
১,৭৮,৫৫,৬৬,৯৪০
দেশে গত ২৪ ঘণ্টায় সুস্থ হয়েছেন ১১ হাজার ৬৫১ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৩ লক্ষ ৭৮ হাজার ৭২১।
জাতীয় স্তরে সুস্থতার হার বর্তমানে ৯৮.৬৫ শতাংশ।
গত ২৪ ঘণ্টায় নতুন করে আক্রান্ত হয়েছেন ৫ হাজার ৯২১ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৬৩ হাজার ৮৭৮ হয়েছে, যা মোট আক্রান্তের ০.১৫ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ৯ লক্ষ ৪০ হাজার ৯০৫টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৭ কোটি ১৯ লক্ষ ১৪ হাজার ২৬১।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ০.৮৪ শতাংশ। একইভাবে, দৈনিক আক্রান্তের হার দাঁড়িয়েছে ০.৬৩ শতাংশ।
CG/SS/SB
(Visitor Counter : 79
আয়ুশ
আয়ুশ মিনিস্তর শ্রী সর্বানন্দা সোনোৱালনা মনিপুরগী মোরেদা ফমুং ৫০ লৈবা আয়ুশ হোস্পিতাল শঙ্গাখ্রে
মনিপুরদা আয়ুশকী চাউখৎ থৌরাংগীদমক অচৌবা ইনিসিয়েতিবশিং লাউথোকখ্রে
আয়ুশ অমসুং পোর্তস, শিপ্পিং অমসুং ৱাতরৱেজকী কেন্দ্র মন্ত্রী শ্রী সর্বনন্দা সোনোৱালনা ঙসি ভর্চুএল মেদিয়মগী খুত্থাংদা আয়ুশ মিনিস্তর শ্রী সর্বানন্দা সোনোৱালনা মনিপুরগী মোরেদা ফমুং ৫০ লৈবা আয়ুশ হোস্পিতাল অমা শঙ্গাখ্রে অমদি মনিপুরদা আয়ুশ ইন্দস্রীগী দিবেলপমেন্ত অমসুং প্রমোসনগীদমক অচৌবা ইনিসিয়েতিবশিং লাউথোকখ্রে। প্রস ব্রিফিং অমদা ৱা ঙাংলদুনা কেন্দ্র মন্ত্রীনা হায়খি মদুদি মিনিস্ত্রী অসিনা রাজ্য অসিদা আয়ুশ দিস্পেন্সরী ১৫, ফমুং ১০ লৈবা হোস্পিতাল ১০, স্কুল হর্বল গার্দেন ১০০, জিলা খুদিংদা নর্সরী ১৬ অমদি হেল্থ অমসুং ৱেলনেস সেন্তর ৫০ দিবেলপ তৌনবা ৱারেপ লৌরে।
কেন্দ্র মন্ত্রীনা ইম্ফালদা ‘ফাইতোফার্মাস্যুতিকেল মিসন তু প্রমোৎ দি দোকুমেন্তেসন, সাইন্তিফিক ভেলিদেসন এন্দ ইভালুয়েসন ওফ ত্রেদিস্নেল হেল্থকেয়র প্রেক্তিসেস ওফ নোর্থ-ইস্ত ইন্দিয়া’দা পাংথোকপা থৌরম অমদা অখন্নবা মীথুংলেন ওইনা শরুক য়ারি। মনিপুরগী মুখ্য মন্ত্রী শ্রী এন. বিরেন সিংহ, কেন্দ্রগী রাজ্য মন্ত্রী দা. আর.কে. রঞ্জন সিংহ, এদভাইজর তু সি.এম. , মনিপুর, দা. এস. রঞ্জন সিংহসু থৌরমদা শরুক য়াখি।
থৌরম অদুদা ৱা ঙাংলদুনা মন্ত্রীনা ফোংদোকখি মদুদি মহাক্না থাজবা থম্লি মদুদি মসিগী স্কিমশিং অসি মপুং ফানা পায়খৎলবা মতুং আয়ুশ ইন্দস্ত্রীবু চাওখহন্নবগীদমক অহেনবা তেংবাংশিং পীখিগনি। মহাক্না থাজবা ফোংদোকখি মদুদি স্কিমশিং অসিনা মনিপুরগী মীয়াম্বু হিদাক লাংথক্কী পাম্বীশিং দিবেলপ তৌবা, তুংদা অহেনবা গ্রোথ পুরকপা অমসুং এমপ্লোইমেন্ত জেনরেৎ তৌবদা পুক্নিং থৌগৎলনি। কেন্দ্র মন্ত্রীনা মখা তাখি মদুদি “ভারত্তা ফংলিবা হিদাক লাংথক্কী পাম্বী ৬০০০কী মনুংদা মনিপুরদা ১০০০ হেন্না ফংলি। ঐখোয়না মসিগী কানবা লৌগদবনি।”
কেন্দ্র মন্ত্রীনা মখা তাখি মদুদি “মনিপুরগী নুপীশিং অসি কম্ম্যুনিতীদা তোপ তোপ্পা অমসুং অচেৎপা শক্তম অমা লৈজৈ। ঐহাক্না নুপীশিংবু মাংলোমদা চংশিন্নবা অমদি হিদাক লাংথক্কী পাম্বীশিং অসি প্রমোৎ তৌনবা খোংথাং লৌখৎনবা হায়জরি। ঐহাক্না ময়ামদা থাজবা পীরি মদুদি ঐখোয়না অদোমগী পোত্থোকশিংগীদমক কৈথেলশিং ফংহনগনি মদুনা ওন্তরপ্রিনরশিপকী স্পিরিৎ দিবেলপ তৌবা খক্তা নত্তনা আত্মনির্ভর মনিপুর অমা ওইহন্দুনা লৌমীশিংসু কানবা ফংহল্লগনি অমদি মখোয়গী ফার্ম ইনকম শরুক অনি ওইহনবগী পান্দম অদু য়ৌরগনি। ”
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ৭ মে, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৯০ কোটি টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ২০ হাজার ৩০৩
সুস্পষ্টভাবে করোনায় আক্রান্তের হার ০.০৫ শতাংশ
জাতীয় স্তরে সুস্থতার হার বর্তমানে ৯৮.৭৪ শতাংশ
দেশে গত ২৪ ঘন্টায় সুস্থ হয়েছেন ৩ হাজার ১৬৮ জন; এরফলে, মোট সুস্থতার সংখ্যা বেড়ে ৪ কোটি ২৫ লক্ষ ৫৪ হাজার ৪১৬
দেশে গত ২৪ ঘন্টায় নতুন করে আক্রান্তের সংখ্যা ৩ হাজার ৮০৫
দৈনিক ভিত্তিতে আক্রান্তের হার ০.৭৮ শতাংশ
সাপ্তাহিক ভিত্তিতে আক্রান্তের হার ০.৭৯ শতাংশ
এখনও পর্যন্ত মোট নমুনা পরীক্ষা হয়েছে ৮৪ কোটি ৩ লক্ষ; দেশে গত ২৪ ঘন্টায় নমুনা পরীক্ষার সংখ্যা ৪ লক্ষ ৮৭ হাজার ৫৪৪
CG/BD/AS/
(Visitor Counter : 79
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী শ্রী অমিত শাহ আগামীকাল জাতীয় বিপর্যয় ব্যবস্থাপনা কর্তৃপক্ষের  সপ্তদশ প্রতিষ্ঠা বার্ষিকী উদযাপন অনুষ্ঠানের সূচনা করবেন
নয়াদিল্লি, ২৭ সেপ্টেম্বর, ২০২১
কেন্দ্রীয় স্বরাষ্ট্র মন্ত্রী শ্রী অমিত শাহ আগামীকাল নতুন দিল্লিতে জাতীয় বিপর্যয় ব্যবস্থাপনা কর্তৃপক্ষের  সপ্তদশ প্রতিষ্ঠা বার্ষিকী উদযাপন অনুষ্ঠানের সূচনা করবেন। এ বছর প্রতিষ্ঠা বার্ষিকী অনুষ্ঠানের মূল ভাবনা হিমালয় অঞ্চলে বিপর্যয়ের বিবিধ প্রভাব। এই অনুষ্ঠানে প্রধানমন্ত্রীর প্রধান সচিব ডঃ পি কে মিশ্র সমাপ্তি ভাষণ দেবেন। প্রতিষ্ঠা দিবস অনুষ্ঠানে স্বরাষ্ট্র প্রতিমন্ত্রী শ্রী নিত্যানন্দ রাই, শ্রী অজয় কুমার মিশ্র ও শ্রী নিশিথ প্রমাণিক উপস্থিত থাকবেন।
হিমালয় অঞ্চলে ভূমিধ্বস, মেঘ ভাঙা বৃষ্টি, ভূমিকম্প এবং হিমবাহ হ্রদ ভেঙে গিয়ে বন্যার মতো বিভিন্ন বিপর্যয়ের প্রভাব নিয়ে টেকনিকাল সেশনে বিশেষজ্ঞরা আলোচনা করবেন। এই বিশেষ সভায় এনডিএমএ – এর সদস্য ও আধিকারিক, স্বরাষ্ট্র মন্ত্রকের উচ্চ পদস্থ আধিকারিক, জাতীয় বিপর্যয় মোকাবিলা বাহিনী, জাতীয় বিপর্যয় ব্যবস্থাপনা প্রতিষ্ঠান সহ রাজ্য সরকার ও রাজ্য বিপর্যয় ব্যবস্থাপনা কর্তৃপক্ষের প্রতিনিধিরাও যোগ দেবেন।
এনডিএমএ-এর প্রতিষ্ঠা বার্ষিকী উপলক্ষে আপদা মিত্র – প্রশিক্ষণ পদ্ধতির বিবরণ সম্বলিত নথি, অভিন্ন সতর্কীকরণ প্রোটোকল বা পদ্ধতি সম্পর্কিত নথিপত্র, ভূমিকম্প প্রতিরোধী পরিবেশ গড়ে তোলা এবং শৈত প্রবাহের নীতি-নির্দেশিকা প্রকাশ করা হবে।
প্রধানমন্ত্রী শ্রী নরেন্দ্র মোদীর নেতৃত্বে দেশে বিপর্যয় মোকাবিলার ক্ষেত্রে এনডিএমএ সর্বোচ্চ প্রতিষ্ঠান। ২০০৫ সালের বিপর্যয় ব্যবস্থাপনা আইনে এনডিএমএ গঠন সহ রাজ্য ও জেলাস্তরে প্রাতিষ্ঠানিক ব্যবস্থা গড়ে তোলার সংস্থান রয়েছে। বিপর্যয় ব্যবস্থাপনার ক্ষেত্রে কর্মপরিকল্পনা ও নীতি-নির্দেশিকা প্রণয়নের দায়িত্ব এনডিএমএ – এর।
CG/BD/SB
(Visitor Counter : 146
কর্মী, জন-অভিযোগএবংপেনশনমন্ত্রক
নতুন আর্থিক সংস্কারের ফলে ভারতের মহাকাশ ও পারমাণবিক ক্ষেত্রে বিশেষ সুযোগ সুবিধা সৃষ্টি হলো : ডঃ জিতেন্দ্র সিং
নয়াদিল্লি, ১৭ মে, ২০২০
কেন্দ্রীয় মন্ত্রী ডঃ জিতেন্দ্র সিং আজ বলেছেন, প্রধানমন্ত্রী কোভিড-১৯ অতিমারির পরিপ্রেক্ষিতে যে ২০ লক্ষ কোটি টাকার প্যাকেজ ঘোষণা করেছেন তার ফলে মেডিক্যাল আইসোটোপ ব্যবহার করে ক্যান্সারের চিকিৎসা সহজলভ্য হবে এবং পারমাণবিক শক্তি দপ্তর সতন্ত্র রিঅ্যাক্টর তৈরিতে সক্ষম হবে। পারমাণবিক শক্তি দপ্তর ও মহাকাশ গবেষণা দপ্তরের প্রতিমন্ত্রী ডঃ জিতেন্দ্র সিং এই প্যাকেজকে ভবিষ্যতের দিশারী, উদ্ভাবনমূলক এবং বলিষ্ঠ বলে বর্ণনা করেছেন।
তিনি বলেন, প্রধানমন্ত্রী শ্রী নরেন্দ্র মোদীর নেতৃত্বে এই প্রথম পারমাণবিক শক্তি দপ্তর তাদের কাজকর্মে বিকেন্দ্রীকরণের সুযোগ পেয়েছে, যার ফলে দৈনন্দিন কাজের ক্ষেত্রে অনেক সুবিধা পাওয়া যাবে। ডঃ সিং বলেন, ভারতবর্ষে মেডিকেল আইসোটোপের উৎপাদন, ক্যান্সার ও অন্যান্য রোগের চিকিৎসার ক্ষেত্রে যথেষ্ট ফলদায়ক হবে। তিনি আরও বলেন, বিকিরণ প্রযুক্তিকে কাজে লাগিয়ে খাদ্য সংরক্ষণের কাজেও অগ্রগতি লাভ করা যাবে।
মহাকাশ গবেষণার ক্ষেত্রে আর্থিক প্যাকেজে যে সংস্থান রাখা হয়েছে তার প্রশংসা করে মন্ত্রী বলেন, এর ফলে মহাকাশ গবেষণার ক্ষেত্রে বেসরকারি বিনিয়োগ বৃদ্ধি পাবে।
CG/SDG/SKD
(Visitor Counter : 154
উপ-রাষ্ট্রপতিরসচিবালয়
কৃষক সমস্যার দ্রুত ও যুক্তিসঙ্গত সমাধানের ব্যাপারে আশা প্রকাশ করেছেন উপ-রাষ্ট্রপতি
সরকার ও কৃষক উভয় পক্ষই পরস্পরের সঙ্গে আলোচনায় আগ্রহী
নয়াদিল্লি, ১৬ ডিসেম্বর, ২০২০
উপ-রাষ্ট্রপতি শ্রী এম ভেঙ্কাইয়া নাইডু আজ আশা প্রকাশ করেছেন যে, বিক্ষোভরত কৃষকরা যে সমস্ত বিষয় উত্থাপন করেছেন, তা সরকার ও কৃষকদের মধ্যে পারস্পরিক আলাপ-আলোচনার মাধ্যমে যুক্তিসঙ্গত সমাধান বেরিয়ে আসবে।
হায়দরাবাদে স্বর্ণ ভারত ট্রাস্টে ঋতু নেস্থাম এবং মুপ্পাভারাপু ফাউন্ডেশনের পক্ষ থেকে যৌথভাবে আয়োজিত এক পুরস্কার প্রদান অনুষ্ঠানে উপ-রাষ্ট্রপতি বিক্ষোভরত কৃষকদের দাবি-দাওয়া নিয়ে গণমাধ্যমের প্রতিবেদন ও কেন্দ্রীয় সরকারের প্রতিনিধিদের এ ব্যাপারে প্রতিক্রিয়া সম্পর্কে তাঁর দৃষ্টিভঙ্গী জানাতে গিয়ে বলেন, উদ্ভূত এই সমস্যার সমাধানে পারস্পরিক আলোচনার সম্ভাবনা দেখতে পাচ্ছেন।
তিনি আশা প্রকাশ করেন, উভয় পক্ষই একে-অপরের অবস্থান সম্পর্কে অবগত হয়ে আলাপ-আলোচনার বিষয়গুলি সুস্পষ্ট করবেন। উভয় পক্ষের মধ্যে ফলপ্রসূ ও অর্থবহ আলোচনা হবে বলে তিনি আশা প্রকাশ করেন।
উপ-রাষ্ট্রপতি কৃষিজ পণ্যের বিপণনে নিষেধাজ্ঞা মুক্ত ব্যবস্থার কথা উল্লেখ করে বলেন, দীর্ঘদিনের এই দাবি তিনি নিজেও একাধিকবার উল্লেখ করেছেন। ‘এক দেশ এক খাদ্য অঞ্চল’ – দীর্ঘদিনের দাবি।
দেশের অগ্রগতি কৃষকের উন্নতির সঙ্গে ঘনিষ্ঠভাবে যুক্ত রয়েছে বলে উল্লেখ করে শ্রী নাইডু এক মায়ের দৃষ্টিভঙ্গী থেকে কৃষকের বঞ্চনার বিষয়গুলি করুণার সঙ্গে উপলব্ধি করার আহ্বান জানান। এ প্রসঙ্গে তিনি বলেন, কৃষকের সহায়তা প্রত্যেকের কর্তব্য। মহামারীর সময় সমগ্র জাতির প্রতি মহান সেবার জন্য কৃষক সমাজের প্রশংসা করে শ্রী নাইডু বলেন, যাবতীয় বাধা-বিপত্তি সত্ত্বেও কৃষকরা রেকর্ড খাদ্যশস্য উৎপাদন করতে সক্ষম হয়েছে। মহামারীর সময় তিনি চিকিৎসক, স্যানিটেশন কর্মী, পুলিশ ও সংবাদ মাধ্যমের কর্মীদেরও প্রশংসা করেন।
কৃষকের চাহিদা পূরণে কেন্দ্র ও রাজ্য সরকারগুলিকে ‘টিম ইন্ডিয়া’ হিসাবে কাজ করতে হবে বলে অভিমত প্রকাশ করে শ্রী নাইডু বলেন, ফসলের লাভজনক মূল্য সুনিশ্চিত করার পাশাপাশি, কৃষকদের সহজ শর্তে সময় মতো ঋণ সুবিধাও পৌঁছে দিতে হবে।
ভারতবাসী সর্বদাই কৃষি কাজকে সর্বোচ্চ মর্যাদা দিয়ে থাকে বলে মন্তব্য করে শ্রী নাইডু বলেন, এই কারণেই আমাদের উৎসব অনুষ্ঠান ও ধর্মীয় আচার-আচরণগুলির সঙ্গে কৃষির নিবিড় সম্পর্ক রয়েছে।
আগামী দিনে খাদ্য সঙ্কট সম্পর্কে এক রিপোর্টে যে সতর্ক বাণী দেওয়া হয়েছে, সেই প্রসঙ্গ উল্লেখ করে শ্রী নাইডু বলেন, আমরা যদি দেশের কৃষকদের সবরকম সাহায্য করতে পারি, তা হলে ভারত কেবল খাদ্যশস্যের দিক থেকেই নিরাপদ হবে না, বরং সমগ্র বিশ্বকেও খাদ্যের যোগান দিতে পারবে।
কৃষক সমাজের কল্যাণে কেন্দ্রীয় সরকারের একাধিক কর্মসূচির প্রশংসা করে শ্রী নাইডু বলেন, প্রধানমন্ত্রী শ্রী নরেন্দ্র মোদী ২০২২ সালের মধ্যে কৃষকের আয় দ্বিগুণ করার লক্ষ্যে দৃঢ়তার সঙ্গে অগ্রসর হচ্ছেন। কৃষি ক্ষেত্রে আরও সাফল্য অর্জনে জনসাধারণের মধ্যে কৃষি সম্পর্কে দৃষ্টিভঙ্গী বদলানোর আহ্বান জানান। যুবসম্প্রদায়কেও কৃষি কাজের প্রসারে সক্রিয় অংশীদার হয়ে উঠতে হবে।
অনুষ্ঠানে উপ-রাষ্ট্রপতি অধ্যাপক এস ভেঙ্কুরেড্ডিকে লাইফ অ্যাচিভমেন্ট পুরস্কার এবং ব্রিগেডিয়ার পোগুলা গণেশকে কৃষি রত্ন পুরস্কার দিয়ে সম্মানিত করেন।
কেন্দ্রীয়মন্ত্রিসভা
প্রধানমন্ত্রী আবাস যোজনা-আর্বান -এর অধীন “সকলের জন্য আবাসন” অভিযান ২০২৪-এর ৩১ ডিসেম্বর পর্যন্ত চালু রাখার প্রস্তাব অনুমোদন করেছে কেন্দ্রীয় মন্ত্রিসভা
নয়াদিল্লি, ১০ আগস্ট ২০২২
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা প্রধানমন্ত্রী আবাস যোজনা  ২০২৪-এর ৩১ ডিসেম্বর পর্যন্ত চালু রাখার আবাসন ও নগর বিষয়ক মন্ত্রকের প্রস্তাব আজ অনুমোদন করেছে। এতে ২০২২-এর ৩১ মার্চ পর্যন্ত ইতিমধ্যে অনুমোদিত ১২২.৬৯ লক্ষ বাড়ি নির্মাণ সম্পূর্ণ করার জন্য আর্থিক সহায়তা দেওয়া হবে।
উল্লেখ্য, পিএমএওয়াই-ইউ-র অধীন ‘সকলের জন্য আবাসন’ ভারত সরকারের একটি প্রধান গুরুত্বপূর্ণ কর্মসূচি যেখানে রাজ্য, কেন্দ্রশাসিত অঞ্চল এবং কেন্দ্রীয় কোনো সংস্থার মাধ্যমে দেশের শহরাঞ্চলে সকল উপযুক্ত সুবিধাপ্রাপকদের জন্য পাকা বাড়ি নির্মাণ করে দেওয়া হয়।
২০০৪-১৪ নগর আবাসন কর্মসূচিতে ৮.০৪ লক্ষ বাড়ি তৈরি করা হয়েছিল। মোদী সরকারের আমলে সকল শহরবাসীর জন্য উপযুক্ত বাড়ি তৈরি করে দেওয়ার বিষয়টিকে গুরুত্ব দিয়ে পিএমএওয়াই-ইউ-র চিন্তাভাবনা করা হয়। ২০১৭-য় প্রকৃত চাহিদা ছিল ১০০ লক্ষ বাড়ি, যার পরিপ্রেক্ষিতে ১০২ লক্ষ বাড়ির কাজ হাতে নেওয়া হয়েছিল এবং তার মধ্যে কিছু বাড়ি তৈরির কাজ চলছে। এর মধ্যে ৬২ লক্ষ বাড়ি সম্পূর্ণ তৈরি হয়ে গেছে। অনুমোদিত ১২৩ লক্ষ বাড়ির মধ্যে রাজ্য ও কেন্দ্রশাসিত অঞ্চলগুলির কাছ থেকে ৪০ লক্ষ বাড়ির প্রস্তাব পাওয়া গেছে দেরিতে, গত দু’বছরে। এগুলি নির্মাণ করতে লাগবে আরও দু’বছর। তাই, রাজ্য এবং কেন্দ্রশাসিত অঞ্চলগুলির অনুরোধ মেনে কেন্দ্রীয় মন্ত্রিসভা পিএমএওয়াই-ইউ রূপায়ণের সময়ের মেয়াদ বাড়িয়ে ২০২৪ সালের ৩১ ডিসেম্বর পর্যন্ত করার সিদ্ধান্ত নিয়েছে।
২০০৪-১৪ পর্যন্ত কেন্দ্রীয় সহায়তার পরিমাণ ছিল ২০ হাজার কোটি টাকা, সেই জায়গায় ২০১৫ থেকে অনুমোদিত কেন্দ্রীয় সহায়তার পরিমাণ ২.০৩ লক্ষ কোটি টাকা। ২০২২-এর ৩১ মার্চ পর্যন্ত কেন্দ্রীয় সহায়তা বা ভর্তুকি বাবদ ১ লক্ষ ১৮ হাজার ২০ কোটি ৪৬ লক্ষ টাকা ইতিমধ্যেই দেওয়া হয়েছে এবং কেন্দ্রীয় সহায়তা বা ভর্তুকি বাবদ ৮৫ হাজার ৪০৬ কোটি টাকা দেওয়া হবে ২০২৪-এর ৩১ ডিসেম্বর পর্যন্ত।
PG/AP/DM/
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৮৩ কোটি ২০ লক্ষ ছাড়িয়েছে
১২ থেকে ১৪ বছর বয়সীদের ১ কোটি ২২ লক্ষের বেশি টিকার ডোজ দেওয়া হয়েছে
দেশে সুস্পষ্ট ভাবে করোনায় আক্রান্তের সংখ্যা কমে আজ দাঁড়িয়েছে ১৬ হাজার ১৮৭, যা মোট আক্রান্তের ০.০৪ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ৪২১
জাতীয় স্তরে সুস্থতার হার বর্তমানে ৯৮.৭৫ শতাংশ
সাপ্তাহিক-ভিত্তিতে আক্রান্তের হার বর্তমানে ০.২৭ শতাংশ
নতুন দিল্লি, ২৭ মার্চ, ২০২২
দেশে মোট টিকাকরণের সংখ্যা ১৮৩ কোটি ২০ লক্ষ ১০ হাজার ৩০ ছাড়িয়েছে। ১২ থেকে ১৪ বছর বয়সীদের কোভিড-১৯ টিকাকরণ গত ১৬ মার্চ থেকে শুরু হয়েছে। এখনও পর্যন্ত এই বয়সী শিশুদের ১ কোটি ২২ লক্ষ ১ হাজার ৬৫টি টিকার ডোজ দেওয়া হয়েছে।
আজ সকাল ৭-টা পর্যন্ত পাওয়া প্রাথমিক তথ্যানুযায়ী মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৪,০৩,৪৭২
|
|
দ্বিতীয় ডোজ
|
|
৯৯,৯৬,২৬১
|
|
প্রিকশন ডোজ
|
|
৪৪,২১,৮৭২
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৪,১২,৭৯৭
|
|
দ্বিতীয় ডোজ
|
|
১,৭৫,০১,০৮৬
|
|
প্রিকশন ডোজ
|
|
৬৭,৯৩,৪৭৬
|
|
১২-১৪ বছর বয়সী
|
|
প্রথম ডোজ
|
|
১,২২,০১,০৬৫
|
|
১৫-১৮ বছর বয়সী
|
|
প্রথম ডোজ
|
|
৫,৬৮,১৪,৪২২
|
|
দ্বিতীয় ডোজ
|
|
৩,৭১,৭৪,১১৩
|
|
১৮-৪৪ বছর বয়সী
|
|
প্রথম ডোজ
|
|
৫৫,৪২,৭৮,০২২
|
|
দ্বিতীয় ডোজ
|
|
৪৬,৩৪,৫৭,৫৩০
|
|
৪৫-৫৯ বছর বয়সী
|
|
প্রথম ডোজ
|
|
২০,২৬,৯০,৯৬৯
|
|
দ্বিতীয় ডোজ
|
|
১৮,৪৭,৪৮,৯৫০
|
|
৬০ বছরের বেশি বয়সী
|
|
প্রথম ডোজ
|
|
১২,৬৬,৯৭,৫৯৮
|
|
দ্বিতীয় ডোজ
|
|
১১,৫০,৭৭,৯৩০
|
|
প্রিকশন ডোজ
|
|
১,১৩,৪০,৪৬৭
|
|
প্রিকশন ডোজ
|
|
২,২৫,৫৫,৮১৫
|
|
মোট
|
|
১,৮৩,২০,১০,০৩০
দেশে সুস্পষ্ট ভাবে করোনায় আক্রান্তের সংখ্যায় লাগাতার নিম্নমুখী প্রবণতা অব্যাহত রয়েছে। এর ফলে, দেশে আজ সুস্পষ্ট ভাবে কমে দাঁড়িয়েছে ১৬ হাজার ১৮৭, যা মোট আক্রান্তের ০.০৪ শতাংশ।
একই ভাবে জাতীয় স্তরে সুস্থতার হার ৯৮.৭৫ শতাংশ।
দেশে গত ২৪ ঘণ্টায় সুস্থ হয়েছেন ১ হাজার ৮২৬ জন। এরফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৪ কোটি ২৪ লক্ষ ৮২ হাজার ২৬২।
দেশে গত ২৪ ঘন্টায় নতুন করে আক্রান্তের সংখ্যা ১ হাজার ৪২১।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ৬ লক্ষ ২০ হাজার ২৫১টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৭৮ কোটি ৬৯ লক্ষ ২২ হাজার ৯৬৫।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার বর্তমানে ০.২৭ শতাংশ। একইভাবে, দৈনিক-ভিত্তিতে আক্রান্তের হার ০.২৩ শতাংশ।
CG/BD/AS/
(
স্বাস্থ্যওপরিবারকল্যাণমন্ত্রক
মাতৃত্বকালীন মৃত্যু হার
নয়াদিল্লি, ১৩ ডিসেম্বর, ২০১৯
জাতীয় স্বাস্থ্য নীতি অনুসারে ২০২০ সালের আগেই প্রতি লক্ষ প্রসবে মাতৃত্বকালীন মৃত্যুর হার হ্রাস পেয়ে নির্ধারিত লক্ষ্যে পৌঁছানো গিয়েছে। ২০১৫-১৭ সালের মধ্যে পশ্চিমবঙ্গে প্রতি লক্ষ প্রসবে ৯৪টি মাতৃত্বকালীন মৃত্যুর ঘটনা ঘটেছে।
লোকসভায় আজ এক প্রশ্নের লিখিত জবাবে কেন্দ্রীয় স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে এই তথ্য জানিয়েছেন।
SSS/CB/DM
(Visitor Counter : 74
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী নতুন দিল্লিতে ইউরোপীয় কমিশনের সভাপতি উরসুলা ভন ডের লেয়েনের সঙ্গে বৈঠক করেছেন
নতুন দিল্লি, ২৫ এপ্রিল, ২০২২
প্রধানমন্ত্রী শ্রী নরেন্দ্র মোদী আজ ইউরোপীয় কমিশনের সভাপতি মিঃ উরসুলা ভন ডের লেয়েনকে স্বাগত জানিয়েছেন। এবছর রাইসিনা আলাপচারিতায় উদ্বোধনী ভাষণে সম্মতি দেওয়ার জন্য প্রধানমন্ত্রী ইউরোপীয় কমিশনের সভাপতিকে ধন্যবাদ জানান। এসম্পর্কে শ্রী মোদী বলেন, তাঁর ভাষণ শোনার জন্য তিনি অধীর আগ্রহে অপেক্ষা করছেন।
দুই নেতাই সম্মত হন যে, বৃহৎ ও প্রাণবন্ত গণতান্ত্রিক সমাজ হিসেবে ভারত ও ইউরোপ বিভিন্ন আন্তর্জাতিক বিষয়ে অভিন্ন মূল্যবোধ ও দৃষ্টিভঙ্গী প্রকাশ করে।
অবাধ বাণিজ্য চুক্তি এবং বিনিয়োগ চুক্তি নিয়ে শীঘ্রই শুরু হতে চলা বোঝাপড়া সহ ভারত ও ইউরোপীয় ইউনিয়নের মধ্যে কৌশলগত অংশীদারিত্বে অগ্রগতির দিকগুলিও তাঁরা পর্যালোচনা করেন। বৈঠকে স্থির হয় যে, ভারত ও ইউরোপীয় ইউনিয়নের মধ্যে সম্পর্কের সমস্ত দিক নিয়ে রাজনৈতিক স্তরে তদারকি করতে এবং পারস্পরিক সহযোগিতার বিভিন্ন ক্ষেত্রে সমন্বয় গড়ে তুলতে একটি উচ্চ পর্যায়ের বাণিজ্য ও প্রযুক্তি কমিশন গঠন করা হবে।
দুই নেতাই জলবায়ু পরিবর্তন সম্পর্কিত বিভিন্ন বিষয় সহ গ্রীণ হাইড্রোজনের মত ক্ষেত্রে ভারত ও ইউরোপীয় ইউনিয়নের মধ্যে সহযোগিতার সম্ভাবনা খুঁজে বের করার দিকগুলি নিয়েও বিশদে আলোচনা করেন। কোভিড-১৯-এর ধারাবাহিক চ্যালেঞ্জ এবং সারা বিশ্বে সমস্ত জায়গায় টিকা তথা চিকিৎসা বিজ্ঞানের সুযোগ-সুবিধা সমান ভাবে পৌঁছে দেওয়া নিশ্চিত করার ব্যাপারেও দুই নেতা আলোচনা করেন।
এছাড়াও দুই নেতার মধ্যে বর্তমান ইউক্রেন পরিস্থিতি এবং ভারত-প্রশান্ত মহাসাগরীয় অঞ্চলে বিভিন্ন ঘটনাবলী সহ সমসাময়িক গুরুত্বপূর্ণ একাধিক ভূ-রাজনৈতিক বিষয় নিয়েও আলোচনা হয়।
CG/BD/AS/
(
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ও মার্কিন যুক্তরাষ্ট্রে রাষ্ট্রপতি পদে নির্বাচিত জোসেফ আর বিডেনের মধ্যে টেলিফোনে কথা
প্রধানমন্ত্রী, সেনেটার কমলা হ্যারিসকে উপরাষ্ট্রপতি পদে নির্বাচিত হওয়ায় আন্তরিক অভিনন্দন জানিয়েছেন
উভয় নেতা সম মূল্যবোধ ও অভিন্ন স্বার্থের ওপর ভিত্তি করে ভারত-মার্কিন সর্বাঙ্গীন আন্তর্জাতিক কৌশলগত অংশীদারিত্বকে এগিয়ে নিয়ে যাওয়ার প্রশ্নে সহমত পোষণ করেছেন
নয়াদিল্লী, ১৭ নভেম্বর, ২০২০
মার্কিন যুক্তরাষ্ট্রে রাষ্ট্রপতি পদে নির্বাচিত মিঃ জোসেফ আর বিডেনের সঙ্গে প্রধানমন্ত্রী শ্রী নরেন্দ্র মোদী টেলিফোনে কথা বলেছেন।
রাষ্ট্রপতি নির্বাচনে বিডেন জয়লাভ করায় প্রধানমন্ত্রী তাঁকে উষ্ণ অভিনন্দন জানিয়ে বলেছেন, মার্কিন যুক্তরাষ্ট্রের গণতান্ত্রিক রীতির শক্তি ও প্রাণবন্ত দিকটি এর মাধ্যমে প্রতিফলিত হয়েছে।
প্রধানমন্ত্রী সেনেটার কমলা হ্যারিসকে উপরাষ্ট্রপতি পদে নির্বাচিত হওয়ায় আন্তরিক অভিনন্দন জানিয়েছেন।
শ্রী মোদী এই প্রসঙ্গে ২০১৪ এবং ২০১৬ সালে তাঁর মার্কিন যুক্তরাষ্ট্রে সরকারি সফরের সময় মিঃ বিডেনের সঙ্গে আলাপচারিতার বিষয়টি স্মরণ করেছেন। প্রধানমন্ত্রীর ২০১৬ সালে মার্কিন সফরের সময় মার্কিন কংগ্রেসের যৌথ অধিবেশনে মিঃ বিডেন পৌরহিত্য করেছিলেন।
উভয় নেতা সম মূল্যবোধ ও অভিন্ন পারস্পরিক স্বার্থের ওপর ভিত্তি করে ভারত-মার্কিন সর্বাঙ্গীন আন্তর্জাতিক কৌশলগত অংশীদারিত্বকে এগিয়ে নিয়ে যাওয়ার প্রশ্নে সহমত পোষণ করেছেন। কোভিড-১৯ মহামারী, স্বল্প মূল্যের টিকা, জলবায়ু পরিবর্তন রোধে বিভিন্ন পদক্ষেপ এবং ভারত প্রশান্ত মহাসাগরীয় অঞ্চলে সহযোগিতা সহ বিভিন্ন বিষয় নিয়ে তাঁরা আলোচনা করেছেন।